Sisu K-44
Sisu K-44 on Soome ettevõttes Suomen Autoteollisuus (SAT) aastatel 1959–1965 toodetud keskmise raskusega ja raske veoautomudel. Auto on kolme teljega, 4×4+2-veoga ja selle kandevõime on 7800 – 11 750 kg; haagisega kuni 20 000 kg. Kõige sagedasemad rakendused on metsaveoauto ja kallur. Jõuallikas on kuuesilindriline reasdiisel, mille võimsus on 85,8–156,7 kW. K-44 liigub hästi ka suure kaldega teedel. K-44 järeltulija on K-145.